-Իսկապես շատ հաճելի է, որ այդ թուրքական ընտանիքն ու դու իրար լավ եք հասկանում: Հավատում եմ նաև, երբ ասում ես, որ հետաքրքիր, լավ մարդիկ են: Լավ, չե՞ս տեսնում, որ նրանց ընկերն ես այնքան ժամանակ, քանի դեռ ինքնությունդ ժխտում ես: Ամբողջ պատմության ընթացքում թուրքերի հետ մեր վիճակն այսպիսին է եղել: Նրանց հետ միայն այսպես կարող ես ընկերություն անել: Նրանք թրքությունից չեն հրաժարվի, բայց մենք մեր հայությունից կհրաժարվենք: Սինան ճարտարապետին հիշիր: Քանի ցույց ես տալիս, որ նրանցից մեկն ես, մեծ բարձունքների կարող ես հասնել, անգամ նրանց պատմության մեջ որպես «Ամենամեծ թուրք ճարտարապետ» կհիշատակվես, կսիրեն քեզ: